John Ball (bluckaneyr, ruggit 1925)

She bluckaneyr soccer Sostynagh va John Ball (13 Mayrnt 1925 – 16 Jerrey Souree 1998). Chloie eh myr fendeilagh marish Manchester United as Bolton Wanderers car ny 1940yn jeianagh as ny 1950yn.

Va Ball ruggit ayns Ince-in-Makerfield, Lancashire, as hoshee yn coorse soccer echey lesh Wigan Athletic car y Nah Chaggey Dowanagh. Car y chaggey, ga dy row ram cloiederyn ayns ny forsaghyn armit, adsyn va foast cloie lesh nyn glubyn, ren ad cloie myr yeiyn lesh clubyn elley chammah. Chammah's ve cloie lesh Wigan, ren Ball cloie myr yei lesh Gravesend.

Ayns Toshiaght Arree 1948, va Ball fo-screeuit liorish Manchester United er feeu er £2,000. Chloie eh da'n chied cheayrt lhieu daa vee ny s'anmey tra chaill ad y gamman 2–0 noi Everton er 10 Averil 1948. Harrish beggan ny smoo na daa vlein lesh United, cha row Ball ny hosheyder dy mennick 'sy chied wirran, as eh cloie myr cloieder ynnyd son Johnny Carey myr fendeilagh yesh, as cha chloie eh agh 23 keayrt lesh y chlub roish my row eh eeckit da Bolton Wanderers ayns Mean Fouyir 1950.

Hie Ball er ny vlaaghey ec Bolton, raad chloie eh ayns 200 gammanyn leeg son ny Trotters. Hie yn coorse echey lesh Bolton tessen hoght imbee, voish 1950 derrey dirree eh magh as y chloie ayns 1958. Chloie eh 'sy 'Matthews Final' ayns 1953. Ayns 1960, va Ball pointit myr reireyder er e chied chlub, Wigan Athletic. Hannee eh 'syn ynnyd shen feie tree bleeaney roish my dirree eh ass y vluckan coshey. Eisht, chur eh ventyr jesheenee er bun. Ny s'anmey, darree eh magh dys yn Austrail dy veaghey, raad hooar eh baase ayns Jerrey Souree 1998 as eh 73 bleeaney d'eash.Ancestry LifeStory: John BallFind A Grave: John Ball (1925–1998)

Imraaghyn

Kianglaghyn magh
Skeeal ec StretfordEnd.co.uk 
Skeeal ec MUFCInfo.com 

Ronney:Ruggyryn 'sy vlein 1925
Ronney:Baaseyn 'sy vlein 1998
Ronney:Deiney ass Ince-in-Makerfield
Ronney:Bluckaneyryn soccer firryn Sostynagh
Ronney:Bluckaneyryn Wigan Athletic F.C.
Ronney:Bluckaneyryn Manchester United F.C.
Ronney:Bluckaneyryn Bolton Wanderers F.C.
Ronney:Reireyderyn Wigan Athletic F.C.
Ronney:Bluckaneyryn Football League Hostyn
Ronney:Bluckaneyryn reihdagh Football League
Ronney:Reireyderyn soccer Sostynagh